**Mini****stru kabineta noteikumu projekta "****Grozījumi Ministru kabineta 2009.gada 7.jūlija noteikumos Nr.752 "Noteikumi par darbības programmas "Uzņēmējdarbība un inovācijas" papildinājuma 2.1.1.1.aktivitātes "Atbalsts zinātnei un pētniecībai" pirmo projektu iesniegumu atlases kārtu"" sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts "Grozījumi Ministru kabineta 2009.gada 7.jūlija noteikumos Nr.752 "Noteikumi par darbības programmas "Uzņēmējdarbība un inovācijas" papildinājuma 2.1.1.1.aktivitātes "Atbalsts zinātnei un pētniecībai" pirmo projektu iesniegumu atlases kārtu"" (turpmāk – noteikumu projekts) sagatavots saskaņā ar Eiropas Savienības struktūrfondu un Kohēzijas fonda vadības likuma 18.panta 10.punktu. |
| 2. | Pašreizējā situācija un problēmas | Spēkā esošā Ministru kabineta 2009.gada 7.jūlija noteikumu Nr.752 "Noteikumi par darbības programmas "Uzņēmējdarbība un inovācijas" papildinājuma 2.1.1.1.aktivitātes "Atbalsts zinātnei un pētniecībai" pirmo projektu iesniegumu atlases kārtu" (turpmāk – noteikumi Nr.752) redakcija nosaka ierobežojumus avansa maksājumiem:1. ar saimniecisku darbību nesaistīta projekta avansa maksājuma apmērs nepārsniedz – 20 procentu no kopējā Eiropas Reģionālās attīstības fonda (turpmāk – ERAF) līdzfinansējuma apmēra un 30 procentu no kopējā ERAF līdzfinansējuma apmēra, ja finansējuma saņēmējs ir valsts zinātniskais institūts, kam pētījuma uzsākšanai ir nepieciešama aprīkojuma iegāde (noteikumu Nr.752 18.punkts);
2. ar saimniecisku darbību saistīta projekta īstenošanai paredzētā avansa maksājuma apmērs nepārsniedz 30 procentus no kopējā ERAF finansējuma apmēra (noteikumu Nr.752 24.punkts).

Pašreiz noteiktie avansa maksimālie apmēri ir nepietiekami, lai nodrošinātu nepārtrauktu projekta īstenošanas finanšu plūsmu, ņemot vērā to, ka finansējuma saņēmēju – zinātnisko institūciju rīcībā nav brīvu finanšu līdzekļu, kurus varētu ieguldīt projektos. Līdz ar to netiek nodrošināta nepārtraukta projektu īstenošana, jo zinātniskās institūcijas īsteno projektus piešķirtā avansa apmērā, iesniedz maksājumu pieprasījumus un projektu īstenošanu turpina pēc atmaksu saņemšanas. Turklāt, atceļot avansa maksājumu ierobežojumus, tiks nodrošināta 2011.gada valsts budžetā 2.1.1.1.aktivitātei "Atbalsts zinātnei un pētniecībai" piešķirto finanšu līdzekļu apguve, vienlaikus atvieglojot 2012.gada valsts budžetu un neapdraudot projektu sekmīgu ieviešanu plānotajā termiņā un apjomā.Vienlaikus tiek precizēts noteikumu Nr.752 18.1punkts, ņemot vērā to, ka avansa maksājumu piešķiršanas un atmaksas kārtību nosaka Ministru kabineta 2010.gada 9.novembra noteikumi Nr.1041 „Kārtība, kādā paredzami valsts budžeta līdzekļi Eiropas Savienības struktūrfondu un Kohēzijas fonda līdzfinansēto projektu īstenošanai, kā arī maksājumu veikšanas un izdevumu deklarācijas sagatavošanas kārtība”.  |
| 3. | Saistītie politikas ietekmes novērtējumi un pētījumi | Noteikumu projekts šo jomu neskar |
| 4. | Tiesiskā regulējuma mērķis un būtība | Noteikumu projekts paredz svītrot avansa maksājuma ierobežojumus gan ar saimniecisku darbību nesaistītam projektam, gan ar saimniecisku darbību saistītam projektam, kā arī precizē nosacījumus avansa maksājumu piešķiršanai, piemērojot vispārējo kārtību avansu maksājumu piešķiršanai saskaņā ar Ministru kabineta 2010.gada 9.novembra noteikumiem Nr.1041 „Kārtība, kādā paredzami valsts budžeta līdzekļi Eiropas Savienības struktūrfondu un Kohēzijas fonda līdzfinansēto projektu īstenošanai, kā arī maksājumu veikšanas un izdevumu deklarācijas sagatavošanas kārtība”. |
| 5. | Projekta izstrādē iesaistītās institūcijas | Izglītības un zinātnes ministrija |
| 6. | Iemesli, kādēļ netika nodrošināta sabiedrības līdzdalība | Noteikumu projekts neierobežo sabiedrības pārstāvju tiesības |
| 7. | Cita informācija | Nav |

|  |
| --- |
| **II. Tiesību akta projekta ietekme uz sabiedrību** |
| 1. | Sabiedrības mērķgrupa | 25 zinātniskās institūcijas, kas ir finansējuma saņēmēji 2.1.1.1.aktivitātē  |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Noteikumu projekts šo jomu neskar |
| 3. | Tiesiskā regulējuma finansiālā ietekme | Noteikumu projekts šo jomu neskar |
| 4. | Tiesiskā regulējuma nefinansiālā ietekme | Noteikumu projektam ir pozitīva ietekme uz finansējuma saņēmēju, jo tiek nodrošināta iespēja projektu īstenošanai saņemt lielāku avansa maksājumu un attiecīgi nodrošināt savlaicīgu projektu īstenošanu. |
| 5. | Administratīvās procedūras raksturojums | Noteikumu projekts šo jomu neskar |
| 6. | Administratīvo izmaksu monetārs novērtējums | Noteikumu projekts šo jomu neskar |
| 7. | Cita informācija | Nav |

**Anotācijas III, IV, V un VI sadaļa – noteikumu projekts šīs jomas neskar.**

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Projekta izpildi nodrošinās Izglītības un zinātnes ministrija un Valsts izglītības attīstības aģentūra. |
| 2. | Projekta izpildes ietekme uz pārvaldes funkcijām | Projekta izpilde tiks nodrošināta Izglītības un zinātnes ministrijas un Valsts izglītības attīstības aģentūras funkciju ietvaros.  |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Noteikumu projekts šo jomu neskar |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Noteikumu projekts šo jomu neskar |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Noteikumu projekts šo jomu neskar |
| 6. | Cita informācija | Nav |

 Izglītības un zinātnes ministrs R.Broks

Vīza: Valsts sekretārs M.Gruškevics

29.09.2011 16:54

668

I.Kalva

67047975, inese.kalva@izm.gov.lv